Rikunarita-ORG/Wikinium huggingface dataset:
# Karabiin

|  |  |
| --- | --- |
|  |  *See artikkel räägib relvast; haagi kohta vaata artiklit Karabiinhaak.* |

---

Simonovi iselaadiv karabiin SKS (vene keeles Самозарядный карабин Симонова; lühend СКС) oli Nõukogude Liidus 1945. aastal Sergei Simonovi arendatud 7,62 x 39 mm padruniga karabiin
**Karabiin** on lühikese rauaga kerge vintpüss või jahipüss.

Algselt oli ta ratsa- ja suurtükiväelaste relv. Nimetus pärineb karabiinihaagist, mis kinnitati algul sageli relva kaba vasakule küljele, hõlbustamaks relva kinnitamist hobuse sadula küljes olevale rihmaga karabiinile. Nii sai püssi ratsutades vajadusel käest lasta, haarates püstoli või mõõga.

Hiljem arendati militaarkasutuses olevad karabiinid poolautomaatseteks. Tänapäeval leiab kasutust põhiliselt täpsus- või tseremoniaalrelvana.

Sõna "karabiin" algallikas on prantsuse sõna *carabine*.
# Veebruar

|  |
| --- |
| << **Veebruar** >> |
| E | T | K | N | R | L | P |
| 26 | 27 | 28 | 29 | 30 | 31 | 1 |
| 2 | 3 | 4 | 5 | 6 | 7 | 8 |
| 9 | 10 | 11 | 12 | 13 | 14 | 15 |
| 16 | 17 | 18 | 19 | 20 | 21 | 22 |
| 23 | 24 | 25 | 26 | 27 | 28 | 1 |
| 2026 |

**Veebruar** ehk **küünlakuu** ehk **vastlakuu** on Juliuse kalendris ja Gregoriuse kalendris aasta teine kuu, samuti aasta kõige lühem kuu. Selles on lihtaastal 28 päeva ja liigaastal 29 päeva.

Nimetus "veebruar" on üle võetud roomlaste kalendrist, kus *Februarius* tähendas puhastuskuud; *Februa* oli puhastusjumal ning tähendas ka puhastus- ja lepituspüha. Veebruar oli Vana-Roomas aastani 154 eKr aasta viimane, kaheteistkümnes kuu.

## Muud nimetused

Veebruari on vanasti nimetanud veel mitmeti, näiteks **küünlakuu** (küünlapäeva järgi), **sudenkuu** ehk **hundikuu** (huntide jooksuaja järgi), **vastlakuu** (vastlapäeva järgi), **kassikuu**, **pudrusöömise kuu**, **radokuu** (rajude aja järgi). Lisaks tuntakse nimetusi **külmakuu**, **lumekuu**, **tuisukuu**, **lihaheitekuu**.

Hundikuu nimetus tuleb sellest, et vanasti luusis veebruaris ringi ilmatu hulk näljaseid hunte.

Saksamaal kutsuti veel mõnikümmend aastat tagasi veebruari kassikuuks. Sel kuul tuleb kiisudele ise süüa anda, sest hiiri ja rotte napib.

Veelgi vanem nimetus on radokuu, mis iseloomustab tuisust ja rajust aega.

## Tähtpäevi

* Taarapäev – 6. veebruar
* Vanatondipäev – 29. veebruar

## Vaata ka

* Aasta päevad
* 30. veebruar

## Viited

## Välislingid

* Veebruar looduses
# 824

◄ |
8. sajand |
**9. sajand**
| 10. sajand
| ►

◄ |
790. aastad |
800. aastad |
810. aastad |
**820. aastad**
| 830. aastad
| 840. aastad
| 850. aastad
| ►

◄◄ |
◄ |
820 |
821 |
822 |
823 |
**824**
| 825
| 826
| 827
| 828
| ►
| ►►

**824. aasta** (**DCCCXXIV**) oli 9. sajandi 24. aasta.

## Sündmused

* Uueks paavstiks valiti Eugenius II.
* Bütsantsi keiser Michael II kirjutas Kirja Ludwig Vagale, milles selgitas pilditüli tagamaid ja nõudis läände põgenenud munkade saatmist tagasi Bütsantsi.
* Rooma saabus Frangi kaaskeiser Lothar, kelle ülesandeks oli linnas kord taastada. Lothar lubas tagasi pöörduda Paschalis I ajal Roomast pagendatud isikutel. Samuti avaldas Lothar Rooma konstitutsiooni, mille alusel anti immuniteet paavsti või keisri protektsiooni all olevatele isikutele.

## Sündinud

* ...

## Surnud

* Paschalis I, paavst
# 1956. aasta taliolümpiamängud

**1956. aasta taliolümpiamängud** olid VII taliolümpiamängud, mis toimusid 26. jaanuarist 5. veebruarini 1956 Cortina d'Ampezzos.

Cortina d'Ampezzo asub Põhja-Itaalias Belluno provintsis Dolomiitides Ampezzo orus, 1224 meetri kõrgusel merepinnast. Cortina d'Ampezzo kinnitati olümpialinnaks ROK-i 43. istungil Roomas 1949. aastal. Teised kandideerinud linnad olid Colorado Springs (USA) ja Oslo (Norra).

Korralduskomitee president oli ROK-i liige krahv Paolo Thaon di Revel, kes oli võitnud 1920. aastal olümpiakulla vehklemises. Olümpiamängud avas Itaalia president Giovanni Gronchi (1887–1978). Olümpiatule tõi staadionile mäesuusataja Zeno Colò (olümpiakuld kiirlaskumises 1952. aastal). Tule süütas kiiruisutaja Guido Caroli. Olümpiavande andis mäesuusataja Giuliana Chenal-Minuzzo (olümpiapronks kiirlaskumises 1952. aastal).

Esimest korda ajaloos kanti talimänge üle televisioonis. See häiris kõvasti olümpiatule süütajat Guido Carolit. Tõrvik käes, uisutas ta aukülaliste looži ette ja valmistus Itaalia presidendile Giovanni Gronchile saluteerima. Ärevusest komistas mees televisiooni- ja mikrofonijuhtmete otsa ning kukkus.

Itaalia postiteenistus andis välja neljast margist koosneva olümpiaseeria, millel oli kujutatud olümpiaehitisi.

## Osalejad

Olümpiamängudel osales 32 riiki 820 sportlasega, kellest 132 olid naised. Esimest korda olid mängudel Boliivia, Iraan, Nõukogude Liit. Suurim võistkond oli Itaalial – 79 sportlast. Edukaim riik medalite arvult oli Nõukogude Liit (7 kuld-, 3 hõbe- ja 6 pronksmedalit). Edukaim sportlane oli mäesuusataja Anton (Toni) Sailer (Austria), kes sai 3 kuldmedalit. Enim olümpiamedaleid võitis Rootsi murdmaasuusataja Sixten Jernberg (1 kuld, 2 hõbedat, 1 pronks).

Eestlastest võttis olümpiamängudest Nõukogude Liidu koondise koosseisus osa kahevõistleja Uno Kajak.

## Spordialad

Spordialadest olid kavas suusatamine, mäesuusatamine, kiiruisutamine, iluuisutamine, jäähoki, bobisõit. Välja jagati 24 komplekti medaleid (murdmaasuusatamise kava täiendati meeste 30 km ja naiste 3 × 5 km teatesõiduga).

* Bobisõit
* Iluuisutamine
* Jäähoki
* Murdmaasuusatamine
* Kahevõistlus
* Kiiruisutamine
* Mäesuusatamine
* Suusahüpped
# Kanal

|  |  |
| --- | --- |
|  |  *See artikkel räägib tehisveekogust; anatoomia mõiste kohta vaata artiklit Kanal (anatoomia); telekanali kohta vaata artiklit Telekanal; helikanali kohta vaata artiklit helikanal; muude tähenduste kohta Kanal (täpsustus)* |

---

Panama kanal
Gowanuse kanali süvendamine Brooklynis
**Kanal** (ladina sõnast *canalis* – 'toru, renn') on pinnasesse või muude aluspinda rajatud kindla ristlõikega tehislik vooluveekogu. Erinevalt looduslikust jõest on kanali säng inimese kujundatud ning selle kuju, sügavus ja laius sõltuvad kasutusotstarbest.

Kanalid on enamasti vooluveekogud, milles vee liikumine on suunatud ja sageli reguleeritud paisude, lüüside või pumpade abil. Levinud on trapetsikujuline ristlõige, mis tagab nõlvade stabiilsuse ja lihtsustab rajamist, kuid kasutatakse ka ristkülikukujulisi ja teisi profiile, eriti betoonvoodriga kanalite puhul.

Valdav osa kanaleid kuulub kahte põhitüüpi.

* Irrigatsiooni- ja kuivenduskanalid – rajatakse põllumajandusmaade niisutamiseks või liigvee ärajuhtimiseks. Need aitavad reguleerida mullaniiskust ja parandada saagikust. Tuntud näide on Karakumi kanal, mis suunab vett Amudarjast Türkmenistani kuivadesse piirkondadesse.
* Laevatatavad veeteed – mõeldud veetranspordiks ning ühendavad sageli jõgesid, järvi või meresid. Sellised kanalid võimaldavad lühendada kaubateid ja vähendada meresõidu riske. Näiteks Suessi kanal ühendab Vahemerd ja Punast merd ning on üks maailma tähtsamaid kaubateid.

Lisaks leidub kanaleid ka energeetika ja tööstuse vajadusteks. Näiteks kasutatakse kanaleid soojuselektrijaamades jahutusvee juhtimiseks ja veeauru kondenseerimiseks. Samuti rajatakse kanaleid hüdroelektrijaamade juurde vee suunamiseks turbiinidele.

## Vaata ka

* välismaa kanalite loend
* Eesti kanalite loend

## Viited

## Välislingid
# Šotlased

**Šotlased** (gaeli keeles *Albannaich*) on Šotimaa põlisrahvas, kes on ajalooliselt kujunenud piktide, gaelide ja brittide ning germaani rahvaste, sealhulgas inglaste ja norralaste segunemisel.

Šotimaal elab 4 459 071 šoti päritolu inimest, kuid rohkem elab neid väljaspool Šotimaad. Rohkem kui 9,2 miljonit Ameerika Ühendriikide elanikku väidab end olevat vähemalt osaliselt šoti päritolu. Šoti päritolu kanadalasi on Kanada rahvaloenduse andmeil 4,7 miljonit. Viiendik Uus-Meremaale asunud inimestest pärineb Šotimaalt.

## Vaata ka

* Eesti šotlased
# Washingtoni vald (Louisiana)

| Washingtoni vald |
| --- |
|

---

 |
|
Elanikke: 45 463 (1.04.2020)  |
|
Keskus: Franklinton |
|  |

**Washingtoni vald** (*Washington Parish*) on 2. järgu haldusüksus (maakond) Ameerika Ühendriikides Louisiana osariigis.

Valla halduskeskus on Franklinton.

## Ajalugu

Vald moodustati 1819. aastal.

## Rahvastik

Elanike arv oli 2010. aasta rahvaloenduse järgi 47 168.

Arvestuslik rahvaarvu muutus (1. juuli seisuga):

| 2010 | 2011 | 2012 | 2013 | 2014 | 2015 | 2016 | 2017 | 2018 |
| --- | --- | --- | --- | --- | --- | --- | --- | --- |
| 47 088 | 47 123 | 46 678 | 46 413 | 46 324 | 46 368 | 46 403 | 46 609 | 46 582 |

## Viited
# Biotoop

**Biotoop** (< kreeka *bios* 'elu' + *topos* 'paik') on ühetaoliste keskkonnatingimustega asustusala, kus elavad seal kohastunud loomad ja taimed. Mõnikord eristatakse biotoobi piires väiksemaid, mõne keskkonnateguri poolest eripäraseid osapaiku ehk merotoope.

Üldiselt võttes võib biotoop tähendada ala, kus elavad organismid.

Biotoop on põhimõtteliselt sünonüümne mõistega "habitaat". Vahe on vaid selles, et habitaadiga seostatakse peamiselt mingi asustusala liike ja populatsioone, biotoobiga aga biotsönoosi.

Üheks Eesti biotoobiks võib lugeda näiteks lehtpuumetsa.

Maailma suurimad biotoobid on ookeanid ja mered.

## Vaata ka

* elupaik (habitaat)
* kasvukoht
* biotsönoos
* merotoop

## Viited

.
# Mool

**Mool** on ainehulga mõõtühik ja üks seitsmest SI-süsteemi põhiühikust.

Mooli määratlemisel on aluseks võetud Avogadro arvu (*N*A) fikseeritud arvväärtus: 6,02214076·1023 – üks mool sisaldab Avogadro arv aineosakesi.

Aineosakesed võivad olla aatomid, molekulid, ioonid, radikaalid, elektronid, mingid teised osakesed või nimetatud osakeste kindlalt määratletud grupid.

1 mool süsinikku kaalub ligikaudu 12 g ja 1 mool vett 18 g (täpsemad arvväärtused on süsinikul 12,011 g ja veel 18,0153 g). Mooli määrangut täpsustas 26. Peakonverents 2018. a.

## Vaata ka

* Ainehulk
* Aatommassiühik
* Molaarmass

## Viited
# Samajoon

**Samajoon** ehk **isojoon** on joon, mis kaardil või plaanil ühendab ühesuguste näitajatega punkte.

Peamised samajooned:

* Samatemperatuurijoon ehk isoterm
* Samasajujoon ehk isohüeet
* Samarõhujoon ehk isobaar
* Samakõrgusjoon ehk horisontaal ehk isohüps
* Samasügavusjoon ehk isobaat
* Isopükn ehk samatihedusjoon